Miss World 1963

Ang **Miss World 1963** ay ang ika-13 edisyon ng Miss World pageant, na ginanap sa Lyceum Ballroom sa Londres, Reyno Unido noong 7 Nobyembre 1963. 

Pagkatapos ng kompetisyon, kinoronahan ni Catharina Lodders ng Olanda si Carole Crawford ng Hamayka bilang Miss World 1963. Ito ang kauna-unahang tagumpay ng Hamayka sa kasaysayan ng kompetisyon. Nagtapos bilang first runner-up si Elaine Miscall ng Bagong Silandiya, samantalang nagtapos bilang second runner-up si Marja-Liisa Ståhlberg ng Pinlandiya.

Mga kandidata mula sa apatnapung bansa at teritoryo ang kumalahok sa kompetisyong ito. Pinangunahan ni Michael Aspel ang kompetisyon.

## Kasaysayan 
thumb|250x250px|Lyceum Ballroom, ang lokasyon ng Miss World 1963

### Pagpili ng mga kalahok 
Ang mga kalahok mula sa apatnapung mga bansa at teritoryo ay napili upang lumahok sa kompetisyon. Apat na kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang *casting process*.

#### Mga pagpalit 
Iniluklok ang first runner-up ng Miss World Nigeria 1963 na si Gina Onyejiaka upang kumatawan sa kanyang bansa sa Miss World dahil ang orihinal na nagwagi na si Martha Bassey ay hindi nakaabot sa *age requirement*.

#### Mga unang pagsali, pagbalik, at pag-urong 
Lumahok sa unang pagkakataon ang mga bansang Kolombya, Liberya, Malaysia, Niherya, at Tsile. Bumalik sa edisyong ito ang mga bansang Mehiko na huling sumali noong 1951, Tunisya na huling sumali noong 1958, Peru na huling sumali noong 1959, at Bulibya, Ceylon, Suriname, at Turkiya na huling sumali noong 1961.

Hindi sumali si Tania Valle Moreno ng Ekwador, at Martha Vivas Velásquez ng Urugway dahil sa hindi isiniwalat na dahilan. Hindi ipinadala ni Enzo Mirigliani, pinuno ng Miss Italia, si Miss Italia 1963 Franca Dall'Olio sa Miss World matapos makarinig ng mga masasamang bagay tungkol dito mula kay Rafaella de Carolis, Miss Italia 1962. Dahil dito, nagpasya ang Miss World na ipadala si Gianna Serra, ang pambato ng Italya sa Miss Universe, sa Miss World. Bagama't nailuklok na bilang kandidata ng Italya, hindi lumakbay papuntang Londres si Serra dahil ito ay nagkasakit. Hindi sumali ang mga bansang Indiya at ang Republika ng Tsina matapos na mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Dapat sanang lalahok si Lydia Davis ng Hibraltar sa edisyong ito. Gayunpaman, napag-alaman walang nasyonal na kompetisyon ang naganap sa Hibraltar, at si Davis ay isang dalaga mula sa Londres. Dahil dito, si Davis ay tinanggal sa kompetisyon ilang oras matapos nito magpakilala bilang Miss Gibraltar. Kalaunan ay lumahok si Davis sa sumunod na edisyon bilang kinatawan ng Hibraltar.

## Mga resulta 
thumb|250x250px|Mga bansa at teritoryong sumali sa Miss World 1963 at ang kanilang mga pagkakalagay.

### Mga pagkakalagay 
## Kompetisyon 
### Pormat ng kompetisyon 
Tulad noong 1961, labinlimang *semi-finalist* ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng *swimsuit* at *evening gown competition*. Gayunpaman, dahil tatlo sa kandidata ang nagkaroon ng kaparehong isko para sa ikalabinlimang posisyon, napagdesisyunan ni Morley na gawing labing-apat na lamang ang bilang ng mga *semi-finalist* na tutuloy sa kompetisyon. Lumahok sa *swimsuit competition* at *evening gown competition* ang mga labinlimang *semi-finalist*, at kalaunan ay napili ang pitong pinalista na sumabak sa *final interview.*

* Billy Butlin – Negosyanteng Ingles
* Sir Learie Constantine – *High Commissioner* ng Trindad para sa Reyno Unido
* Charles Eade – Mamamahayag at miyembro ng *Council of the Commonwealth Press Union*
* John Mills – Aktor na Ingles
* Janet Mountbatten – *Marchioness* ng Milford Haven
* Peter Sellers – Komedyante, aktor, at mang-aawit na Ingles

##  Mga tala 

## Mga sanggunian 

## Panlabas na kawing 
* Opisyal na website

Kategorya:Miss World
Kategorya:1963